
	1.
	Likumprojekts (grozījumi)
 (4) Elektroniskās rindas rezervācijas sistēmas izveides, attīstības un uzturēšanas nodrošināšana tiek deleģēta valsts akciju sabiedrībai “Latvijas Valsts radio un televīzijas centrs”. Elektroniskās rindas rezervācijas sistēmas pārziņa pienākumi tiek deleģēti valsts sabiedrībai ar ierobežotu atbildību “Autotransporta direkcija”. Lai nodrošinātu robežšķērsošanas rindas organizāciju, elektroniskajā rindas rezervācijas sistēmā apstrādā informāciju par transportlīdzekli un tā vadītāju. Ārējās sauszemes robežas šķērsošanas elektroniskās kontroles procesa organizāciju robežšķērsošanas vietā un pirms reģistrēto transportlīdzekļu iebraukšanas robežšķērsošanas vietā nodrošina Valsts robežsardze.
	Iebildums
Lūdzam papildināt projektu, norādot, kādas personas datu kategorijas par vadītāju apstrādās Elektroniskās rindas rezervācijas sistēmā. Paskaidrojam, ka apzīmējums "informācija par transportlīdzekļa vadītāju" ir plaši interpretējams un nesniedz skaidru priekšstatu, kādus personas datus tiek plānots apstrādāt minētajā sistēmā, kas, savukārt, var radīt riskus pārmērīgai personas datu apstrādei. Ņemot vērā, ka tikai likumdevējs ir tiesīgs izvērtēt iejaukšanās personas pamattiesībās nepieciešamību un apstrādājamo datu apjomu, savukārt Ministru kabineta līmenī būtu iespējams lemt par mazāk būtiskiem datu apstrādes nosacījumiem, kā, piemēram, konkrētiem datu veidiem, datu glabāšanas termiņiem, projekts ir papildināms, norādot apstrādājamās personas datu kategorijas par transportlīdzekļa vadītāju.

 
Piedāvātā redakcija
(4) Elektroniskās rindas rezervācijas sistēmas izveides, attīstības un uzturēšanas nodrošināšana tiek deleģēta valsts akciju sabiedrībai “Latvijas Valsts radio un televīzijas centrs”. Elektroniskās rindas rezervācijas sistēmas pārziņa pienākumi tiek deleģēti valsts sabiedrībai ar ierobežotu atbildību “Autotransporta direkcija”. Lai nodrošinātu robežšķērsošanas rindas organizāciju, elektroniskajā rindas rezervācijas sistēmā apstrādā informāciju par transportlīdzekli un tā vadītāja identificējošu informāciju un kontaktinformāciju. Ārējās sauszemes robežas šķērsošanas elektroniskās kontroles procesa organizāciju robežšķērsošanas vietā un pirms reģistrēto transportlīdzekļu iebraukšanas robežšķērsošanas vietā nodrošina Valsts robežsardze.

	2.
	Likumprojekts (grozījumi)
 (5) Robežšķērsošanas un kontroles procesa elektronizētas pārvaldības sistēmai (turpmāk - elektronizētās pārvaldības sistēma) noteiktās funkcijas ietver valsts ārējās sauszemes robežas robežšķērsošanas vietu iekšējo procesu norises elektronizētu pārvaldību, kas ietver transportlīdzekļu plūsmas automatizāciju, procesu digitalizāciju un integrāciju ar Valsts ieņēmumu dienesta, Valsts robežsardzes un Pārtikas un veterinārā dienesta informācijas sistēmām. Lai nodrošinātu elektronizētu robežšķērsošanas vietas pārvaldību, elektronizētās pārvaldības sistēmā apstrādā informāciju par transportlīdzekli, tā vadītāju un pasažieriem, pārvadāto kravu, to kontroli. Elektronizētās pārvaldības sistēmas izveides, attīstības un uzturēšanas nodrošināšana tiek deleģēta valsts akciju sabiedrībai "Latvijas Valsts radio un televīzijas centrs".
	Iebildums
Lūdzam papildināt projektu, norādot, kādas personas datu kategorijas par vadītāju un pasažieriem apstrādās elektronizētās pārvaldības sistēmā. Paskaidrojam, ka apzīmējumi "informācija par transportlīdzekļa vadītāju", "informācija par pasažieriem" ir plaši interpretējami un nesniedz skaidru priekšstatu, kādus personas datus tiek plānots apstrādāt minētajā sistēmā, kas, savukārt, var radīt riskus pārmērīgai personas datu apstrādei. Ņemot vērā, ka tikai likumdevējs ir tiesīgs izvērtēt iejaukšanās personas pamattiesībās nepieciešamību un apstrādājamo datu apjomu, savukārt Ministru kabineta līmenī būtu iespējams lemt par mazāk būtiskiem datu apstrādes nosacījumiem, kā, piemēram, konkrētiem datu veidiem, datu glabāšanas termiņiem, projekts ir papildināms, norādot apstrādājamās personas datu kategorijas par transportlīdzekļa vadītāju un pasažieriem.
Papildus aicinām izvērtēt iespēju papildināt projektu, skaidri nosakot elektronizētās pārvaldības sistēmas personas datu apstrādes pārzini.

